Ode aan Bacchus - Menings - Republikein
Ode aan Bacchus
22 May 2020 | Menings
Soos die gemsbok hyg na waterpoele,
So smag my siel na jou tafels vol lager
In jou Reinheitsgebot wil ek my ewig versuip
Prozit! O Prozit! My lofsang klink so hol
Wanneer sal ek weer by 'n sjebien kan jol?
Met 'n vrou en kinders saam ingeperk
Ag Bacchus, neem my liewer onder jou vlerk!
Met jou krag sal ek weer wegbreek – toegerus
met my Okapi-mes sal ek weer my pad
oor die Namib se duine vat.
(Hierdie ode se melodie kom net vry,
As ek genoeg van jou Prozit inkry.) Voorneme om somergewasse vir die 2019-seisoen te plant - AgriOrbit
Home Agri News Voorneme om somergewasse vir die 2019-seisoen te plant
Voorneme om somergewasse vir die 2019-seisoen te plant
Produsente se voorneme om somergewasse te plant, is gebaseer op die resultate van ’n opname wat deur die Direktoraat Statistiek en Ekonomiese Analise van die Departement Landbou, Bosbou en Visserye onderneem is en weerspieël die situasie teen die middel van Oktober 2018.
Volgens die resultate van die opname, is kommersiële produsente van voorneme om 2,448 miljoen hektaar mielies vir 2019 te plant, wat 5,6% of 129 550ha meer is as die 2,319 miljoen hektaar wat verlede seisoen geplant is.
Die syfers toon dat produsente van voorneme is om 1,373 miljoen hektaar witmielies te plant, wat 105 300ha (8,3%) meer is as in die vorige seisoen. In die geval van geelmielies is die verwagte aanplantings 1,075 miljoen hektaar, wat 24 250ha (2,3%) meer is as in die vorige seisoen.
Produsente het aangedui dat meer mielies, veral witmielies, geplant sal word vir die 2019-seisoen, hoofsaaklik as gevolg van wisselboupraktyke.
In die geval van sonneblomsaad word die verwagte aanplantings beraam op 575 000 ha, wat 4,4% of 26 500ha minder is as die 601 500ha wat verlede seisoen geplant is.
Die voorgenome sojaboon-aanplantings toon ’n toename van 8,2% of 64 600ha in vergelyking met die vorige seisoen – vanaf 787 200ha tot 851 800ha.
Die verwagte aanplantings van grondbone gaan met 11,2% of 6 300ha afneem – vanaf 56 300ha tot 50 000ha.
Die voorgenome aanplantings van sorghum sal na verwagting met 49,3% of 14 200ha toeneem na 43 000ha, in vergelyking met die vorige seisoen.
Die verwagte aanplantings van droëbone word beraam op 60 000ha, wat 12,4% of 6 640ha meer is as in die vorige seisoen.
Neem asseblief kennis dat die voorlopige oppervlakteskatting vir somergewasse vir 2019 op 29 Januarie 2019 vrygestel sal word. – CEC-verslag
Previous articleIntentions to plant summer crops for the 2019 season
Next article#AgriMarkets: South African ag commodities weekly wrap